หุ้นไทยภาคเช้าปิดบวก 2.18 จุด
เช้าวันนี้ดัชนีหุ้นไทยปิดที่ระดับ 1,308.88 จุด เพิ่มขึ้น 2.18 จุด หรือ 0.17% มีมูลค่าการซื้อขาย 16,096.25 ล้านบาท
6 พ.ย. 2555

เช้าวันนี้ดัชนีหุ้นไทยปิดที่ระดับ 1,308.88 จุด เพิ่มขึ้น 2.18 จุด หรือ 0.17% มีมูลค่าการซื้อขาย 16,096.25 ล้านบาท
ดัชนีหุ้นไทยเช้าวันนี้( 6 พ.ย.) แกว่งตัวกรอบแคบในแดนบวก รอความชัดเจนของผลการเลือกตั้งประธานาธิบดีสหรัฐ โดยตลาดคาดการณ์ว่าหาก"มิทท์ รอมนีย์"ชนะจะส่งผลบวกต่อการลงทุนมากกว่า ขณะที่ปัจจัยอื่นๆในประเทศยังไม่มีน้ำหนักต่อดัชนี โดยโดยเช้าวันนี้ดัชนีปิดตลาดที่ระดับ 1,308.88 จุด เพิ่มขึ้น 2.18 จุด หรือ 0.17% มูลค่าการซื้อขาย 16,096.25 ล้านบาท 5 อันดับหุ้นที่มีมูลค่าการซื้อขายสูงสุด1. PTTEP ปิดที่ 171 บาท เพิ่มขึ้น 2 บาท หรือ 1.18% มูลค่าการซื้อขาย 833.71 ล้านบาท2. CPF ปิดที่ 36.25 บาท เพิ่มขึ้น 0.75 บาท หรือ 2.11% มูลค่าการซื้อขาย 820.69 ล้านบาท3. ADVANC ปิดที่ 194.50 บาท เพิ่มขึ้น 5 บาท หรือ 2.64% มูลค่าการซื้อขาย 793.02 ล้านบาท4. PTT ปิดที่ 322 บาท ราคาไม่เปลี่ยนแปลง มูลค่าการซื้อขาย 565.04 ล้านบาท5. SCB ปิดที่ 157.50 บาท ลดลง 2.50 บาท หรือ 1.56% มูลค่าการซื้อขาย 500.78 ล้านบาท
บริษัทหลักทรัพย์(บล.)ฟิลลิป ระบุว่า ดัชนีหุ้นไทยขยับตัวในกรอบจำกัด เนื่องจากนักลงทุนรอดูความชัดเจนของผลการเลือกตั้งประธานาธิบดีสหรัฐ โดยคาดว่าหาก"มิทท์ รอมนี"ชนะน่าจะเป็นบวกต่อตลาดมากกว่า แต่น่าจะเป็นปัจจัยบวกเพียงระยะสั้น เพราะมีความกังวลต่อการเปลี่ยนแปลงตัวประธานธนาคารกลางสหรัฐ ซึ่งอาจส่งผลกระทบทางจิตวิทยา โดยเฉพาะในแง่ของสภาพคล่องจากมาตรการ QE3 ที่อาจมีน้อยลง และเมื่อมองในแง่เศรษฐกิจแล้ว ท่าทีที่แข็งกร้าวมากกว่าของรอมนีอาจส่งผลกระทบต่อความไม่แน่นอนในภูมิภาคตะวันออกกลาง รวมถึงความสัมพันธ์กับจีนที่จะส่งผลต่อภาพรวมเศรษฐกิจโลกได้อีก แต่หากเป็นชัยชนะของ"บารัค โอบามา"คาดว่าจะไม่มีความเปลี่ยนแปลงด้านนโยบายมากนัก 
อย่างไรก็ตามหลังการเลือกตั้ง คาดว่านักลงทุนจะมุ่งความสนใจกลับไปที่การแก้ไขปัญหา Fiscal Cliff ซึ่งอาจเห็นความไม่แน่นอนเกิดขึ้นอีกครั้งจากการพิจารณาของสภาคองเกรส ดังนั้นความเสี่ยงที่ดัชนีจะปรับตัวลดลงในระยะต่อไปเป็นสิ่งที่น่าระวังมากกว่าที่ดัชนีจะปรับตัวเพิ่มขึ้น สำหรับกลยุทธ์การลงทุนระยะสั้นแนะนำเก็งกำไรหุ้นผลประกอบการดีเป็นหลัก ให้แนวต้าน 1,308 จุด และ1,315 จุด แนวรับ 1,300 จุด และ 1,293 จุด